গাধিমাই উৎসব

গাধিমাই উৎসব হলো ধর্মীয় উৎসব যা নেপালে প্রতি পাঁচ বছরে  বারা জেলার বারিয়ারপুরের গাধিমাই মন্দিরে অনুষ্ঠিত হয়। ১৭৫৯ সালে সামন্ত প্রভু ভগবান চৌধুরী যখন স্বপ্ন দেখেন যে  জেল থেকে মুক্তি পাওয়ার জন্য দেবী গধিমাইয়ের উদ্দেশ্যে রক্তদান করতে হবে, তখন থেকেই এই উৎসবের সূত্রপাত হয়।  মূলত মাধেসি জনগণ এটি উদযাপন করে। শক্তির দেবী গাধিমাইকে সন্তুষ্ট করার লক্ষ্যে এই অনুষ্ঠানে মহিষ, শুকর, ছাগল, মুরগি ও কবুতর সহ অন্যান্য অনেক পশুদের বৃহৎ আকারে বলিদান করা হয়। লোকেরা নারকেল, মিষ্টি, লাল রঙের জামাকাপড় ইত্যাদিও দেয়। উৎসবটিকে বিশ্বের বৃহত্তম পশুবলি অনুষ্ঠান হিসেবে বর্ণনা করা হয়েছে।

এটি অনুমান করা হয় যে ২০০৯ সালের গাধিমাই উৎসবের সময় ২৫০,০০০ পশুবলি দেওয়া হয়েছিল। ২০১৫ সালে, এটি ভুলভাবে রিপোর্ট করা হয়েছিল যে নেপালের মন্দির ট্রাস্ট উৎসবে সমস্ত ভবিষ্যতের পশুবলি বাতিল করার পরিকল্পনা করেছে।

উৎসব
দুই শতাব্দীরও বেশি সময় ধরে এই উৎসবে লক্ষাধিক লোক অংশগ্রহণ করে। কথিত আছে যে, এই উৎসবের উৎপত্তি হয়েছিল যখন সামন্ত প্রভু ভগবান চৌধুরী স্বপ্ন দেখেছিলেন যে তিনি জেল থেকে মুক্ত হওয়ার জন্য দেবী গাধিমাইকে রক্ত ​​বলি দিতে পারেন। 

অংশগ্রহণকারীরা বিশ্বাস করেন যে হিন্দু দেবী গধিমাইয়ের উদ্দেশ্যে পশু বলিদান করলে মন্দের অবসান হয় এবং সমৃদ্ধি আসে। পশু অধিকার কর্মী এবং পার্বত্য অঞ্চলের নেপালি হিন্দুরা অসংখ্য প্রতিবাদ করেছেন।

২০১৪ সালের অক্টোবরে, গৌরী মৌলেখি ( পিপল ফর অ্যানিম্যালস উত্তরাখণ্ডের ট্রাস্টি এবং হিউম্যান সোসাইটি ইন্টারন্যাশনাল [এইচএসআই] পরামর্শদাতা) ভারত থেকে নেপালে পশুদের অবৈধভাবে জবাইয়ের জন্য পরিবহনের বিরুদ্ধে একটি আবেদন দায়ের করেন। এর পরে, ভারতের সুপ্রিম কোর্ট একটি অন্তর্বর্তীকালীন আদেশ জারি করে ভারত সরকারকে নির্দেশ দেয় যে গধিমাইতে বলিদানের জন্য সীমান্ত পেরিয়ে পশুদের অবৈধভাবে পরিবহন করা বন্ধ করা হোক।  

তথ্যসূত্র

বিষয়শ্রেণী:প্রাণী উৎসব বা আচার
বিষয়শ্রেণী:পশুবলি
বিষয়শ্রেণী:প্রাণিকল্যাণ
বিষয়শ্রেণী:নেপালের উৎসব
বিষয়শ্রেণী:হিন্দু উৎসব
বিষয়শ্রেণী:নেপালের হিন্দু উৎসব